rejauldu/bengali-wikipedia huggingface dataset:
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল:    প্রস্তাবনা প্রত্যাহার করা হল। [[User:Moheen Reeyad|   ~ মহীন]] (আলাপ) ১৬:৪৫, ৯ সেপ্টেম্বর ২০১৫ (ইউটিসি)  চিত্তরঞ্জিকা   – (অপসারণের প্রস্তাবনা দেখুনলগ দেখুন) () উইকিপিডিয়া: উল্লেখযোগ্যতা (মিডিয়া) অনুযায়ী উল্লেখযোগ্যতা প্রমাণ করতে সক্ষম নয়। অতিরিক্ত গ্রহণযোগ্য সূত্র প্রয়োজন, অন্যথায় অপসারণের পক্ষে।  [[User:Moheen Reeyad|   ~ মহীন]] (আলাপ) ০৫:২৭, ৪ সেপ্টেম্বর ২০১৫ (ইউটিসি)  নিবন্ধটি সংরক্ষণ করা হোক। ইংরেজি উইকিপিডিয়ায় এক দুই বাক্যের অনেক নিবন্ধ আছে। যেহেতু এই নিবন্ধের তথ্যসূত্র আছে, এবং আরো তথ্যসূত্র পাবার সম্ভাবনা আছে। এছাড়াও পত্রিকাটি উনিশ শতকে প্রকাশিত হতো তাই এটির ঐতিহাসিক গুরুত অনেক।--সাদি (আলাপ) ০৫:৫৫, ৪ সেপ্টেম্বর ২০১৫ (ইউটিসি)  অপসারণের পক্ষে।Knight khalifa (আলাপ) ০৫:৫৯, ৪ সেপ্টেম্বর ২০১৫ (ইউটিসি)   . Ibrahim Husain Meraj (আলাপ) ১৫:১২, ৯ সেপ্টেম্বর ২০১৫ (ইউটিসি) অবশ্যেই প্রস্তাবনার সাথে একমত না। সাদি ভাইয়ের সাথে একমত পোষণ করে বলছি, পুরাতন হিসেবে ঐতিহাসিক গুরূত্ব রয়েছে। আর এটাতো সাধারণ  বিষয় পুরাতন পত্রিকার রেফারেন্স খুঁজে বের করা দুষ্কর। আর এ ধরণের ঐতিহাসিক গুরুত্বসম্বৃদ্ধ নিবন্ধে উল্লেখযোগ্যতার ট্যাগ লাগানোরও বিপক্ষে। তথ্যসূত্র প্রয়োজন এরকম ট্যাগ দেওয়া যেতে পারে। আরো একটি বিষয় হলো, যিনি উল্লেখযোগ্যতার ট্যাগ লাগাবেন তার উচিত নিবন্ধের অফলাইন তথ্যসূত্র যাচাই করে উল্লেখযোগ্যতার ট্যাগ লাগানো। নিবন্ধে দেওয়া তথ্যসূত্র যাচাই না করে কিভাবে বুঝলেন এটা উল্লেখযোগ্য না?--যুদ্ধমন্ত্রী আলাপ ১৫:৩৩, ৯ সেপ্টেম্বর ২০১৫ (ইউটিসি) ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
মুলু আয়ার বেরা একজন ভারতীয় রাজনীতিবিদ এবং রাজ্য মন্ত্রী। তিনি দ্বাদশ বিধানসভায় গুজরাটের ভানভাদ আসন থেকে বিধানসভার সদস্য নির্বাচিত হয়েছিলেন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:গুজরাত বিধানসভার সদস্য বিষয়শ্রেণী:গুজরাতের ভারতীয় জনতা পার্টির রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:গুজরাত বিধানসভার সদস্য ১৯৯৫-১৯৯৮ বিষয়শ্রেণী:গুজরাত বিধানসভার সদস্য ১৯৯৮-২০০২ বিষয়শ্রেণী:গুজরাত বিধানসভার সদস্য ২০০২-২০০৭ বিষয়শ্রেণী:গুজরাত বিধানসভার সদস্য ২০০৭-২০১২
thumb|300px|পদ্মসম্ভবের মূর্তির সামনে ধর্মচক্র। লেক রেওয়ালসার, হিমাচল প্রদেশ, ভারত। ধর্মচক্র (সংস্কৃত: धर्मचक्र; পালি: धम्मचक्क/ধম্মচক্ক; প্রাকৃত: ধংমচংক/𑀥𑀁𑀫𑀘𑀁𑀓/धंमचंक) বা ধর্মের চাকা  হলো হিন্দুধর্ম, জৈনধর্ম এবং বিশেষ করে বৌদ্ধধর্মের মতো ভারতীয় ধর্মে ব্যবহৃত বিস্তৃত প্রতীক।John C. Huntington, Dina Bangdel, The Circle of Bliss: Buddhist Meditational Art, p. 524.  ঐতিহাসিকভাবে, ধর্মচক্র প্রায়ই পূর্ব এশীয় মূর্তি ও শিলালিপিতে অলঙ্করণ হিসাবে ব্যবহৃত হত, যা পূর্ব এশিয়ার সংস্কৃতির আদিকাল থেকে শুরু করে বর্তমান পর্যন্ত। এটি আজও বৌদ্ধধর্মের প্রধান প্রতীক হিসেবে রয়ে গেছে।  বুৎপত্তি থাম্ব|থাইল্যান্ড থেকে সংগৃহীত একটি ধর্মচক্র। সংস্কৃত বিশেষ্য ধর্ম ( थर्म ) হল ধ্রুত থেকে উদ্ভূত উৎস 'ধারণ করা, বজায় রাখা, রাখা',Monier Williams, A Sanskrit Dictionary (1899): "to hold, bear (also: bring forth), carry, maintain, preserve, keep, possess, have, use, employ, practise, undergo" এবং এর অর্থ 'কী প্রতিষ্ঠিত বা দৃঢ়' এবং তাই 'আইন'। এটি বৈদিক সংস্কৃত থেকে উদ্ভূত হয়েছে যার অর্থ "বাহক, সমর্থক" ঐতিহাসিক বৈদিক ধর্মে যাকে ঋত-এর একটি দিক হিসেবে ধারণা করা হয়েছে।  ইতিহাস ও ব্যবহার thumb|600px|center|ধোলাভিরার উত্তরের গেট থেকে দশটি সিন্ধু অক্ষর, যাকে ধোলাভিরা সাইনবোর্ড বলে ডাকা হয়। অনুরূপ চাকা/চক্র প্রতীকগুলি সমস্ত ভারতীয় ইতিহাসে সবচেয়ে প্রাচীন। মাধবন ও পারপোলা উল্লেখ করেন যে সিন্ধু উপত্যকা সভ্যতার নিদর্শনগুলিতে, বিশেষ করে বেশ কয়েকটি সীলের উপর একটি চাকার প্রতীক ঘন ঘন দেখা যায়।The Ancient Indus Valley: New Perspectives By Jane McIntosh. p. 377 উল্লেখযোগ্যভাবে, এটি ধোলাভিরা সাইনবোর্ডে দশটি চিহ্নের অনুক্রমে উপস্থিত রয়েছে। সৌর প্রতীক হিসেবে এটি প্রথম দেখা যায় সিন্ধু সভ্যতার কাদামাটির সিলে ২৫০০ খৃষ্টপূর্বাব্দ থেকে। এই ধরনের চাকাও বিষ্ণুর প্রধান গুণ।  কিছু ইতিহাসবিদ প্রাচীন চক্র চিহ্নকে সৌর প্রতীকের সাথে যুক্ত করেছেন। বেদে, সূর্য দেবতা সৌর চাকতির সাথে যুক্ত, যাকে বলা হয় এক চাকার রথ (চক্র)।Issitt, Micah. Main, Carlyn. (2014). Hidden Religion: The Greatest Mysteries and Symbols of the World's Religious Beliefs, ABC-CLIO, p. 185. মিত্র, সূর্যের রূপ, "জগতের চক্ষু" হিসাবে বর্ণনা করা হয়েছে এবং এইভাবে সূর্যকে চোখ (চক্ষু) হিসাবে কল্পনা করা হয়েছে যা বিশ্বকে আলোকিত করে এবং উপলব্ধি করে।T. B. Karunaratne (1969), The Buddhist Wheel Symbol, The Wheel Publication No. 137/138, Buddhist Publication Society, Kandy • Sri Lanka. সুতরাং, চাকা প্রতীক আলো ও জ্ঞানের সাথেও যুক্ত হতে পারে।  তথ্যসূত্র  উৎস                                আরও পড়ুন     বহিঃসংযোগ   Buddhist Wheel Symbol (Dharmachakra)  বিষয়শ্রেণী:বৌদ্ধ প্রতীক বিষয়শ্রেণী:ভারতীয় সংস্কৃতি বিষয়শ্রেণী:ভারতীয় দার্শনিক ধারণা বিষয়শ্রেণী:তিব্বতী বৌদ্ধ আচার অনুষ্ঠান
মাঙ্গাফ কুয়েতের একটি অঞ্চল, যা আহমাদি গভর্নরেটের অংশ। এটি আল আহমাদির পূর্ব দিকে পারস্য উপসাগরের উপকূলে এবং কুয়েত সিটির দক্ষিণে অবস্থিত।  "আল আজিজিয়া" নামক একটি বড় ব্যবসায়িক এবং রেস্টুরেন্ট এলাকা এখানে অবস্থিত, যেখানে সুলতান সেন্টার চেইনের একটি শাখা রয়েছে। এখানকার উপকূলে হিলটন রিসর্ট অবস্থিত।  মাঙ্গাফে কয়েক হাজার মানুষ বসবাস করে। এদের বেশিরভাগই ভারত, বাংলাদেশ এবং মিশর থেকে আগত অভিবাসী শ্রমিক। তাদের অনেকেই অতিরিক্ত ভিড়যুক্ত অ্যাপার্টমেন্ট ভবনে থাকে। এ রকম একটি ভবন ২০২৪ সালের জুনে আগুনে পুড়ে যায় এবং ৫০ জন মানুষ মারা যায়।   তথ্যসূত্র   বিষয়শ্রেণী:কুয়েত সিটির শহরতলী
right|thumb|250px|বিষ্ণুপ্রিয়া মণিপুরী ভাষাশহীদ সুদেষ্ণা সিংহের স্মৃতিস্তম্ভ সুদেষ্ণা সিংহ (১৯৬৪- ১৬ মার্চ, ১৯৯৬) আদিবাসী ভাষাশহীদ এবং দ্বিতীয় নারী ভাষাশহীদ।  সুদেষ্ণা সিংহ ১৯৯৬ সনে ভারতের আসাম রাজ্যে বিষ্ণুপ্রিয়া মণিপুরী ভাষা স্বীকৃতির আন্দোলনে শহীদ হন। আসামের বরাক উপত্যকায় বিষ্ণুপ্রিয়া মণিপুরীদের দীর্ঘ ভাষা আন্দোলনের ইতিহাসে ১৬ই মার্চ একটি স্মরণীয় দিন। ১৯৫৫ সাল থেকে শুরু হওয়া এই আন্দোলনের ধারাবাহিকতায় ভাষাবিপ্লবীরা বরাক উপত্যকায় ১৯৯৬ সালের মার্চ মাসে ৫০১ ঘণ্টার রেলপথ-রাজপথ অবরোধ কর্মসূচী ঘোষণা করে। ১৬ই মার্চ আসামের পাথারকান্দির কলকলিঘাট রেলস্টেশনে আন্দোলনকারীদের একটি মিছিলে ভারতীয় পুলিশ গুলিবর্ষন করলে ঘটনাস্থলে গুলিতে প্রাণ হারান বত্রিশ বছরের তরুণী সুদেষ্ণা সিংহ। এই গুলি চালনায় আহত হন অরুন সিংহ, প্রমোদিনী সিংহ, কমলাকান্ত সিংহ, দীপংকর সিংহ, প্রতাপ সিংহ, নমিতা সিংহ, রত্না সিংহ, বিকাশ সিংহ, শ্যামল সিংহ সহ আরো অনেকে।  এ ঘটনায় অসংখ্য ভাষাবিদ্রোহী আহত হন এবং ব্যাপক ধরপাকড় হয়। বিষ্ণুপ্রিয়া মণিপুরী ভাষা স্বীকৃতির আন্দোলনকে উপেক্ষা করতে পারেনা আসাম সরকার। অবশেষে ২০০১ সালের ৭ ফেব্রুয়ারি বরাক উপত্যকার ১৫২টি প্রাথমিক বিদ্যালয়ে বিষ্ণুপ্রিয়া মণিপুরী ভাষায় শিক্ষাদান চালু করে। এরপর ২০০৬ সালের ৮ মার্চ ভারতের সর্বোচ্চ ন্যায়ালয় বা সুপ্রীমকোর্টের এক রায়ের মাধ্যমে বিষ্ণুপ্রিয়া মণিপুরী ভাষাকে ভারতের একটি স্বতন্ত্র ভাষার স্বীকৃতি দেওয়া হয়।  তথ্যসূত্র  বিষয়শ্রেণী:বিষ্ণুপ্রিয়া মণিপুরী ভাষা বিষয়শ্রেণী:ভাষা আন্দোলন বিষয়শ্রেণী:ভাষা আন্দোলনে শহীদ বিষয়শ্রেণী:১৯৯৬-এ মৃত্যু
নাদিম কাশিশ একজন পাকিস্তানি ট্রান্সজেন্ডার অধিকার কর্মী, রাজনীতিবিদ এবং রেডিও অনুষ্ঠান উপস্থাপক। ২০১৮ সালের পাকিস্তানের সাধারণ নির্বাচনে প্রতিদ্বন্দ্বিতাকারী চারজন ট্রান্সজেন্ডারের মধ্যে তিনি একজন।   ব্যক্তিগত জীবন  কাশিশকে তার পরিবার তার নারীসুলভ আচরণের কারণে ১৬ বছর বয়সে প্রত্যাখ্যান করে এবং মুলতানে তার বাড়ি থেকে বের করে দেয়। এরপর কাশিশ গুরুদের বাড়িতে যোগ দেন, যেখানে সাধারণত পাকিস্তানের ট্রান্সজেন্ডার সম্প্রদায় বাস করে। গুরু তথা বাড়ির কর্তা বাড়ির বাসিন্দাদের খাবার ও আশ্রয়ের ব্যবস্থা করতেন। তবে গুরুর দ্বারা জোরপূর্বক পতিতাবৃত্তিতে বাধ্য হওয়ার পর কাশিশ তার সাথে সম্পর্ক ছিন্ন করে বাড়ি ছেড়ে চলে যান; এই অভয়ারণ্যগুলোতে বসবাসকারী বেশিরভাগ ট্রান্সজেন্ডার ব্যক্তিরা এই কাজে লিপ্ত। এরপর কাশিশ ইসলামাবাদের একটি টেলিভিশন অনুষ্ঠানে সজ্জাশিল্পী হিসেবে যোগ দেন। সেখান থেকে তিনি ট্রান্সজেন্ডার সম্প্রদায়কে সাহায্যকারী বেসরকারি সংস্থাগুলোতে কাজ শুরু করেন। কাশিশ পাকিস্তানের ইসলামাবাদে থাকেন।   কর্মজীবন  ২০০৬ সালে কাশিশ একজন সজ্জাশিল্পী হিসেবে কাজ করেন। এরপর তিনি এফএম-৯৯-এ একটি বেতার অনুষ্ঠানের উপস্থাপক হিসেবে যোগদান করেন, যেখানে তিনি পাকিস্তানের ট্রান্সজেন্ডার সম্প্রদায়ের সমস্যাগুলো তুলে ধরেন।  তিনি একজন সক্রিয়কর্মী হিসেবে কাজ শুরু করেন এবং "শিমেল অ্যাসোসিয়েশন ফর ফান্ডামেন্টাল রাইটস" নামে নিজস্ব সংগঠন শুরু করেন। তিনি এই অলাভজনক সংস্থাটির সভাপতি।  ২০১৮ সালে কাশিশ নির্বাচনী প্রচারণায় অংশ নেওয়ার মাধ্যমে রাজনীতিতে যোগ দেন।   সক্রিয়তা  কাশিশ ঘরে ঘরে প্রচার চালান। তার ঘোষিত লক্ষ্য হলো ট্রান্সজেন্ডার সম্প্রদায়ের উন্নতি করা এবং তাদের অধিকারের জন্য লড়াই করা। তিনি ইসলামাবাদে ট্রান্সজেন্ডারদের জন্য নিজস্ব একটি আশ্রয়স্থলও তৈরি করেন, যেখানে সম্প্রদায়ের অনেক ট্রান্সজেন্ডারদের আবাসস্থল রয়েছে।  কাশিশ ট্রান্সজেন্ডার সম্প্রদায়ের গুরু সংস্কৃতির বিরুদ্ধেও ওকালতি করছেন।  ইসলামাবাদের বস্তিতে বসবাসকারী ট্রান্সজেন্ডার সম্প্রদায়ের জন্য চলমান একটি মসজিদ নির্মাণ প্রকল্পেরও অংশ ছিলেন কাশিশ।   ২০১৮ সালের নির্বাচন  ২০১৮ সালে পাকিস্তান সরকার একটি বিল পাস করে, যা ট্রান্সজেন্ডারদের সকল সরকারী নথিতে তাদের নিজস্ব লিঙ্গ নির্ধারণ, পরিচয়পত্র, পাসপোর্ট এবং ড্রাইভিং লাইসেন্স পাওয়ার, ভোট দেওয়ার এবং চাকরির ক্ষেত্রে বৈষম্যের শিকার না হওয়ার অনুমতি দেয়। এর ফলে লিঙ্গগত মানদণ্ড বাতিল হয়ে যায় এবং নাদিম কাশিশ ও আরও চারজন ট্রান্সজেন্ডার কর্মী সাধারণ নির্বাচনে অংশগ্রহণকারী প্রথম ট্রান্সজেন্ডার হন।  পাকিস্তান সরকার অন্যান্য ট্রান্সজেন্ডার প্রার্থীদের সাথে কাশিশকে নির্বাচনী ফি থেকে ক্ষতিপূরণ দেয়। কাশিশ ইসলামাবাদে এনএ-৫৩-এর নির্বাচনে পিটিআইয়ের শহীদ খাকান আব্বাসি এবং ইমরান খানের বিরুদ্ধে দাঁড়ান। তিনি মোট ২২টি ভোট পান।  প্রচারণার সময় কাশিশ ট্রান্সজেন্ডারদের অধিকার এবং পরবর্তী প্রজন্মের জন্য পানি সংরক্ষণের পক্ষে কথা বলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:পাকিস্তানি নারী অধিকার কর্মী বিষয়শ্রেণী:১৯৭০-এর দশকে জন্ম বিষয়শ্রেণী:পাকিস্তানি ট্রান্সজেন্ডার নারী বিষয়শ্রেণী:২১শ শতাব্দীর পাকিস্তানি নারী রাজনীতিবিদ
জোই ইয়াডিরা সালড্যানা নাজারিও (স্পেনীয়: Zoe Yadira Saldaña Nazario; জন্ম জুন ১৯, ১৯৭৮) একজন মার্কিন অভিনেত্রী ও নৃত্যশিল্পী। ফেইস-এ নাটকশালার দলের সাথে তার অভিনয়ের পর, ল এন্ড অর্ডারের ১৯৯৯-এ একটি পর্বের দ্বারা সালড্যানা অভিনয়ের পর্দায় অভিষেক করেন।  আবির্ভাবের এক বছর পর, সেন্টার স্টেজ-এর সাথে সালড্যানা তার চলচ্চিত্র পেশা শুরু করেন, যেখানে তিনি একজন অপ্রাণ চেষ্টাকৃত ব্যালে নৃত্যশিল্পীর ভূমিকায় অভিনয় করেন। ২০০২ সালে, জোই সালড্যানা ড্রামলাইন চলচ্চিত্রে নিক কেনন-এর প্রেমিকার চরিত্রে অভিনয় করেন এবং এটি ছিল  ঐতিহাসিক কৃষ্ণাঙ্গ কলেক এবং বিশ্ববিদ্যালয়ের জনপ্রিয় মার্চের ব্যান্ডকে বিশেষভাবে বৈশিষ্ট্য করা একটি সফল চলচ্চিত্র। ২০০৯-এ সালড্যানার সাফল্যের বৃদ্ধি হয় স্টার ট্রেক-এর চলচ্চিত্র ধারাবাহিকে নায়োটা উহুরা হিসেবে একাধিক এবং অ্যাভাটার-এর চলচ্চিত্র ধারাবাহিকে প্রথমবারের জন্য নেইট্রি হিসেবে আবির্ভাবের জন্য। তিনি আবার মার্ভেল সিনেম্যাটিক ইউনিভার্সে গামোরার ভূমিকায় অভিনয় করেন, যার আরম্ভ ঘটে গার্ডিয়েন্স অফ দ্য গ্যালাক্সি (২০১৪) থেকে।  তথ্যসূত্র  বহিঃসংযোগ   জোই সালড্যানা        ফিউচার মুভিজস-এ জো সালড্যানা      বিষয়শ্রেণী:১৯৭৮-এ জন্ম বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:নিউ জার্সির অভিনেত্রী বিষয়শ্রেণী:নিউ ইয়র্ক শহরের অভিনেত্রী বিষয়শ্রেণী:মার্কিন নারী নৃত্যশিল্পী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন মঞ্চ অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:জীবিত ব্যক্তি বিষয়শ্রেণী:হিস্পানিক ও লাতিন আমেরিকান অভিনেত্রী বিষয়শ্রেণী:হাইতিয় বংশোদ্ভূত মার্কিন ব্যক্তি বিষয়শ্রেণী:মার্কিন কণ্ঠাভিনেত্রী বিষয়শ্রেণী:মার্কিন ভিডিও গেম অভিনেত্রী বিষয়শ্রেণী:আফ্রিকান-মার্কিন অভিনেত্রী বিষয়শ্রেণী:২০শ শতাব্দীর আফ্রিকান-মার্কিন নারী বিষয়শ্রেণী:২১শ শতাব্দীর আফ্রিকান-মার্কিন নারী বিষয়শ্রেণী:২০শ শতাব্দীর আফ্রিকান-মার্কিন ব্যক্তি বিষয়শ্রেণী:পুয়ের্তো রিকান বংশোদ্ভূত মার্কিন অভিনেত্রী বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেত্রী - চলচ্চিত্র) বিজয়ী বিষয়শ্রেণী:শ্রেষ্ঠ পার্শ্ব অভিনেত্রী বিভাগে একাডেমি পুরস্কার বিজয়ী বিষয়শ্রেণী:শ্রেষ্ঠ পার্শ্ব অভিনেত্রী বিভাগে বাফটা পুরস্কার বিজয়ী বিষয়শ্রেণী:স্ক্রিন অ্যাক্টরস গিল্ড পুরস্কার (সেরা পার্শ্ব অভিনেত্রী - চলচ্চিত্র) বিজয়ী
ভিঞ্চি দা  ২০১৯ সালের একটি বাংলা ভাষার ভারতীয় রোমাঞ্চকর চলচ্চিত্র। এটি এসভিএফ - এর ব্যানারের পরিচালনা করেছেন সৃজিত মুখোপাধ্যায়। প্রধান চরিত্রে ছিলেন রুদ্রনিল ঘোষ, ঋত্বিক চক্রবর্তী, অনির্বাণ ভট্টাচার্য, রিদ্ধি সেন, গৌতম মৈত্র এবং সোহিনী সরকার। চলচ্চিত্রটি ২০১৯ সালে ১২ এপ্রিল প্রেক্ষাগৃহে মুক্তি পায়।   কাহিনী  ভিঞ্চি দা (রুদ্রনীল) নিখুঁত প্রস্থেটিক মেকআপ আর্টিস্ট হয়েও বাংলা ফিল্ম ইন্ডাস্ট্রিতে কাজ করার সুযোগ পায় না। বিতাড়িত হতে হতে হয়ে পড়ে কোণঠাসা। পাড়ার নাটকের দল আর বিয়ের কনের মেকআপ করে সন্তুষ্ট হতে হয় তাকে। ফিল্ম ইন্ডাস্ট্রির প্রতি জমা হয় ক্ষোভ। স্বপ্ন দেখে ইতালীয় রেনেসাঁ যুগের লিওনার্দো দ্য ভিঞ্চির মতো সে-ও আঁকবে মোনালিসা। প্রেমিকা জয়া (সোহিনী) তার মোনালিসার মডেল। ঠিক এ রকম এক অবস্থায় আদি বোস খুঁজে বের করে ভিঞ্চিদাকে। প্রস্তাব দেয় ফিল্মের জন্য প্রস্থেটিক মেকআপ করার। ভিঞ্চিদা রাজি হয়। কিন্তু, সে একটা ফাঁদে জড়িয়ে পড়ে। একটার পর একটা ‘অপরাধমূলক কার্যক্রম’ সংঘটিত হতে থাকে। এরপর আদি বোস অপরাধীদের সেই কৃত্রিম মেকআপ ব্যবহার করেন এবং একই অপরাধ করেন, যাদের অভিযুক্ত করা হয়েছে। এই ঘটনার দ্বারা ভিঞ্চিদা এবং তার প্রেমের আগ্রহ জয়া'র (সোহিনী) জীবনও দ্বারা প্রভাবিত হয়।   অভিনয়ে    রুদ্রনীল ঘোষ- ভিঞ্চি দা  ঋত্বিক চক্রবর্তী- আদি বসু  হিসাবে   অনির্বাণ ভট্টাচার্য- ডিসিপি দেবদত্ত  পোদ্দার   সোহিনী সরকার- জয়া হিসাবে   ভরত কৌল- শ্যাম সুন্দর আগরওয়াল   ঋদ্ধি সেন- কিশোর আদি বসু   সৃজিত মুখোপাধ্যায়- স্কুল প্রধান শিক্ষক হিসেবে  গৌতম মিত্র - অপরাধী আইনজীবী হিসেবে   সংগীত   সব গান  অনুপম রায় লিখিত ও সুরারোপিত এবং চলচ্চিত্রটির  আবহ সঙ্গীত পরিচালনা করেছেন  লিখেছেন ইন্দ্রদীপ দাশগুপ্ত।    অভ্যর্থনা    সমালোচনামূলক প্রতিক্রিয়া  দ্য টাইমস অব ইন্ডিয়ার দেবলিনা সেন ছবিটিকে ৫ স্টারের মধ্যে ৩.৫ স্কোর করেছেন এবং বলেছেন "একটি চলচ্চিত্রের জন্য যা আপনাকে দ্রুত গতিতে মুগ্ধ করে রাখে, এর একটি পূর্বাভাসযোগ্য সমাপ্তি আছে। ভিঞ্চি দা একটি আকর্ষণীয় অপরাধমূলক চলচ্চিত্র, যার চিত্রনাট্যে নাটকের ডলপস রয়েছে।" দ্য নিউ ইন্ডিয়ান এক্সপ্রেস লিখেছে "ভিঞ্চি দা" ভারতে 'থ্রিলার' ধারার প্রতিটি কাঁচের ছাদ ভেঙ্গে দেয় এবং অপরাধ এবং প্রায়শ্চিত্তের ধারণার একেবারে মূল অংশে প্রবেশ করে শার্ডের স্বাদ গ্রহণ করে।" বিজনেস স্ট্যান্ডার্ড লিখেছেন "ভিঞ্চি দা" একটি উল্লেখযোগ্য কাজ যেভাবে এটি নৈতিকতার রেখাগুলিকে অস্পষ্ট করে দেখানোর জন্য একটি চতুর মানুষ কত সহজে ডান দিক থেকে ভুলের দিকে ঝাঁপিয়ে পড়তে পারে৷ এবং শক্তিশালীরা কীভাবে দুর্বলকে হেরফের করতে পারে৷ এটিও অসাধারণ৷ অপরাধ এবং শিল্পের মধ্যে এবং অপরাধী এবং তার বিবেকের মধ্যে ঘনিষ্ঠ সম্পর্ক দেখায়।"   তথ্যসূত্র   বহিঃসংযোগ    বিষয়শ্রেণী:২০১৯-এর চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:অপর্যালোচিত অনুবাদসহ পাতা বিষয়শ্রেণী:সৃজিত মুখোপাধ্যায় পরিচালিত চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:সাইকোপ্যাথ সম্পর্কে চলচ্চিত্র বিষয়শ্রেণী:অন্য ভাষায় পুনর্নির্মিত বাংলা চলচ্চিত্র বিষয়শ্রেণী:অনুপম রায় সুরারোপিত চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ভারতীয় থ্রিলার চলচ্চিত্র বিষয়শ্রেণী:ভারতীয় মনস্তাত্ত্বিক থ্রিলার চলচ্চিত্র
ওট্টপালম () ভারতের কেরালা রাজ্যের পালঘাট জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৪ মিটার (১৭৭ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে ওত্তাপ্পালম শহরের জনসংখ্যা হল ৪৯,২৩০ জন। এর মধ্যে পুরুষ ৪৭% এবং নারী ৫৩%।  এখানে সাক্ষরতার হার ৮১%। পুরুষদের মধ্যে সাক্ষরতার হার ৮২% এবং নারীদের মধ্যে এই হার ৭৯%। সারা ভারতের সাক্ষরতার হার ৫৯.৫%, তার চাইতে ওত্তাপ্পালম এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   বিশিষ্ট ব্যক্তিত্ব   এম কে নারায়ণন , জাতীয় নিরাপত্তা উপদেষ্টা  শিবশঙ্কর মেনন , জাতীয় নিরাপত্তা উপদেষ্টা   তথ্যসূত্র   বিষয়শ্রেণী:কেরলের শহর ও নগর
ইন ইয়র হাউজ (এছাড়াও ইন ইয়র হাউজ: গুড ফ্রেন্ডস, বেটার এনেমিস অথবা ইন ইয়র হাউজ ৭ নামে পরিচিত) একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং ফেডারেশন (ডাব্লিউডাব্লিউএফ) প্রযোজনা করেছে।http://www.prowrestlinghistory.com/supercards/usa/wwf/miscppvs1990s.html#7 এটি ইন ইয়র হাউজ কালানুক্রমিকের অধীনে প্রচারিত সপ্তম অনুষ্ঠান ছিল। এই অনুষ্ঠানটি ১৯৯৬ সালের ২৮শে এপ্রিল তারিখে মার্কিন যুক্তরাষ্ট্রের নেব্রাস্কার ওমাহার ওমাহা সিভিক অডিটোরিয়ামে অনুষ্ঠিত হয়েছে।  প্রাক-প্রদর্শনে চারটিসহ মূল অনুষ্ঠান মিলিয়ে সর্বমোট নয়টি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে শন মাইকেলস ডাব্লিউডাব্লিউএফ চ্যাম্পিয়নশিপ ম্যাচে ডিজেলকে পরাজিত করেছে। অন্যান্য শীর্ষস্থানীয় ম্যাচে, বিগ ভ্যান ভ্যাডার একক ম্যাচে রেজর রামোনকে এবং ডাব্লিউডাব্লিউএফ আন্তঃমহাদেশীয় চ্যাম্পিয়নশিপ ম্যাচে দ্য আল্টিমেট ওয়ারিয়র গোল্ডাস্টকে কাউন্টআউটের মাধ্যমে পরাজিত করেছে।   কাহিনী  এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল ডাব্লিউডাব্লিউএফের লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউএফের সাপ্তাহিক টেলিভিশন অনুষ্ঠানে প্রদর্শন করা হয়েছে।   পটভূমি  ১৯৯৩ সাল পর্যন্ত ওয়ার্ল্ড রেসলিং ফেডারেশন (ডাব্লিউডাব্লিউএফ, বর্তমানে ডাব্লিউডাব্লিউই) প্রতি বছর মোট পাঁচটি পেশাদার কুস্তির প্রতি-দর্শনে-পরিশোধ (পিপিভি) অনুষ্ঠানের আয়োজন করতো; যেগুলো "বিগ ফাইভ" নামে পরিচিত, উক্ত সময়ের পাঁচটি প্রধান অনুষ্ঠানগুলো ছিল রয়্যাল রাম্বল, রেসলম্যানিয়া, কিং অব দ্য রিং, সামারস্ল্যাম এবং সার্ভাইভার সিরিজ। ১৯৯৫ সালের গোড়ার দিকে, প্রতিযোগী ওয়ার্ল্ড চ্যাম্পিয়নশিপ রেসলিং (ডাব্লিউসিডাব্লিউ) দ্বারা তাদের বার্ষিক প্রতি-দর্শনে-পরিশোধ অনুষ্ঠান সংখ্যা বাড়ানোর পদক্ষেপের প্রতিক্রিয়া হিসেবে ডাব্লিউডাব্লিউএফ "ইন ইয়র হাউজ" নামে একটি মাসিক ধারাবাহিক প্রতি-দর্শনে-পরিশোধ প্রতিষ্ঠা করেছিল, যা বিগ ফাইভের মধ্যে যেকোন একটি অনুষ্ঠান আয়োজন না হওয়া মাসে আয়োজন করা হয় এবং কম দামে বিক্রি হয়েছিল (বিগ ফাইভের প্রতিটির মূল্য ছিল ২৯.৯৫ মার্কিন ডলার, অন্যদিকে ইন ইয়র হাউজ অনুষ্ঠানগুলোর মূল্য ছিল ১৪.৯৫ মার্কিন ডলার)। ইন ইয়র হাউজের এই কম মূল্য নেটওয়ার্ক টেলিভিশন সেটারডে নাইট'স মেইন ইভেন্টের সম্প্রচারের পতন ও বাতিল এবং হোম ভিডিও রিলিজ থেকে অপর্যাপ্ত আয়ের পর প্রতি-দর্শনে-পরিশোধ বাজার থেকে ডাব্লিউডাব্লিউএফের আয় বাড়ানোর একটি প্রচেষ্টাও ছিল। উপরন্তু, উক্ত সময়ে বিগ ফাইভ তিন ঘন্টা ধরে চলতো, অন্যদিকে ইন ইয়র হাউজের অনুষ্ঠানগুলো শুধুমাত্র দুই ঘন্টা চলতো। ১৯৯৫ সালের ১৪ই মে তারিখে প্রথমবারের মতো ইন ইয়র হাউজ অনুষ্ঠিত হয়েছে।  ১৯৯৬ সালের এই অনুষ্ঠানটি ইন ইয়র হাউজ কালানুক্রমিকের সপ্তম অনুষ্ঠান ছিল, যা ২৮শে এপ্রিল তারিখে মার্কিন যুক্তরাষ্ট্রের নেব্রাস্কার ওমাহার ওমাহা সিভিক অডিটোরিয়ামে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবায় সরাসরি সম্প্রচার করা হয়েছে।   তথ্যসূত্র   ৭ ইন ইয়র হাউজ বিষয়শ্রেণী:এপ্রিল ১৯৯৬-এ মার্কিন যুক্তরাষ্ট্রে ঘটনা বিষয়শ্রেণী:১৯৯৬-এ নেব্রাস্কা বিষয়শ্রেণী:নেব্রাস্কায় ঘটনা বিষয়শ্রেণী:ওমাহায় পেশাদার কুস্তি
সৈয়দ নজরুল ইসলাম জাতীয় সুইমিং কমপ্লেক্স ১৯৯৩ সালে নির্মিত, বাংলাদেশের জাতীয় ও আন্তর্জাতিক সাঁতার ক্রীড়া আয়োজন ও প্রশিক্ষণ ভেন্যু। বাংলাদেশে সাঁতারের প্রধান ও ঢাকা মহানগরীর অভ্যন্তরে তৃতীয় ভেন্যু। অবস্থানের কারণে স্থাপনাটি মিরপুর সুইমিং কমপ্লেক্স নামে পরিচিত, এর বর্তমান নাম সৈয়দ নজরুল ইসলামের মরনোত্তর সম্মানে নামকরণ করা হয়েছে। বাংলাদেশ সুইমিং ফেডারেশন পুলটির দেখভাল করে। বাংলাদেশের সকল সাঁতার ক্রীড়া আয়োজনের সরকারি ভেন্যুর মতই এটি জাতীয় ক্রীড়া পরিষদের অধিভূক্ত।   নির্মাণ ইতিহাস  ১৯৯৩ সালে ৬ষ্ঠ দক্ষিণ এশীয় গেমস উপলক্ষে মিরপুরে কমপ্লেক্সের নির্মাণ করা হয়। ২০১০ সালের দক্ষিণ এশীয় গেমস উপলক্ষ্যে প্রাথমিক সংস্কার করা হয়। ২০১৭ সালে জাতীয় ক্রীড়া পরিষদ ১২ কোটি ৫৮ লাখ টাকা ব্যয়ে দ্বিতীয় দফায় কমপ্লেক্সের সংস্কার ও উন্নয়ন শুরু করে, যা ২০১৯ সালের ২৭ জুন পর্যন্ত চলে। এসময় এলইডি স্কোরবোর্ড স্থাপন, সাঁতারুদের  আবাস ৪ থেকে ৬ তলা, ভিভিআইপি বক্স যোগ, জলের নিচে পানিরোধি ক্যামেরা, নতুন ডাইভিং বোর্ড ও দুইপাশের গ্যালারিতে ছাউনি যুক্ত হয়েছে।  কাঠামো  কমপ্লেক্সের প্রতিযোগিতামূলক ৮ লেনের সুইমিংপুলটি খোলা আকাশের নীচে একটি উন্মুক্ত জলাধার। ডাইভিং-এর জন্য পৃথক পুল আছে। এছাড়া সাঁতারুদের ৬ তলা আবাস ও পুলের দুইপাশে দর্শক ছাউনিযুক্ত গ্যালারি আছে। মূল পুলের পাশাপাশি একটি প্রশিক্ষণ পুল রাখা হয়েছে।   আয়োজন  এই ভেন্যুতে ১৯৯৩ ও ২০১০ সালের দক্ষিণ এশীয় গেমসের সাঁতার ও ডাইভিং-এর সকল খেলা আয়োজিত হয়েছিল। আন্তর্জাতিক আয়োজনের বাইরে বাংলাদেশ গেমস, বাংলাদেশের জাতীয় বয়সভিত্তিক সাঁতার, ডাইভিং ও ওয়াটার পোলো প্রতিযোগিতা হয়। নিয়মিত সাঁতার প্রতিযোগিতা ছাড়াও কমপ্লেক্সে প্রশিক্ষণ কার্যক্রম চলে। ঢাকা মহানগরের সরকারী সুইমিংপুল গুলোর মধ্যে সাঁতার শেখার জন্য এটি ও আইভি রহমান সুইমিংপুল সবচেয়ে বেশি ব্যবহার হয়।   তথ্যসূত্র   বিষয়শ্রেণী:ঢাকার সুইমিংপুল বিষয়শ্রেণী:ঢাকায় ক্রীড়া বিষয়শ্রেণী:বাংলাদেশে ক্রীড়া বিষয়শ্রেণী:ঢাকার ক্রীড়া অনুষ্ঠানস্থল বিষয়শ্রেণী:সৈয়দ নজরুল ইসলামের স্মারক বিষয়শ্রেণী:১৯৯৩-এ বাংলাদেশে প্রতিষ্ঠিত
হুমাত আল-হিমা (আরবি: حماة الحمى, ইংরেজি: Defenders of the Homeland, বাংলা: মাতৃভূমির প্রতিরক্ষক) তিউনিসিয়ার জাতীয় সঙ্গীত। এই গানের কথা দিয়েছেন মুস্তাফা সাদিক আল-রাফি এবং আবুল-কাসেম কাকাবি, সুর দিয়েছেন মুহামাদ আব্দেল ওয়াহাব।  তিউনিসিয়ার জাতীয় সঙ্গীতের কথা ১৯৩০ সালে একটি মিশরীয়ের দ্বারা লেখা হয়েছিল। আসলে মাত্র এক স্তবক, অন্য দুই স্তবক তিউনিসিয়ার জাতীয় কবি আবুল-কাসেম কাকাবি এর দ্বারা যোগ করা হয়েছিল। লিবিয়ার এবং আরব আমিরাতের জাতীয় সঙ্গীতের লেখক দ্বারা তিউনিসিয়ার জাতীয় সঙ্গীতের সুর দেওয়া হয়ছে।www.nationalanthems.info   গানের কথা  গানের কথা আরবি ভাষায়  ইংরেজি অনুবাদ  বাংলা অনুবাদপ্রথম স্তবক  حماة الحمى يا حماة الحمى هلموا هلموا لمجد الزمــن لقد صرخت في عروقنا الدماء نموت نموت و يحيا الوطن لتدو السماوات برعدها لترم الصواعق نيرانها إلى عز تونس إلى مجدها رجال البلاد و شبانها  O defenders of the Nation, hasten to the meeting of glory! We are ready to die, if it is necessary, die so that our country will live! This our blood in our veins urges us. There is nobody in our country who refuses to be in the ranks of its soldiers! We are bound together by our oath of fidelity. We will live on her soil in dignity or we will die, for her, in glory.. . . . . . . . . .দ্বিতীয় স্তবক  فلا عاش في تونس من خانها ولا عاش من ليس من جندها نموت و نحيا على عهدها حياة الكرام و موت العظام ورثنا السواعد بين الأمم صخورا صخورا كهذا البناء سواعد يهتز فوقها العلم نباهي به و يباهي بناBe master of your destiny, o my country, and be happy! Because it is not worth to live without being master of your sovereignty My boiling blood and all the wealth I possess, I am ready to sacrifice it for my country and my people. Glory to you, Tunisia! Greatness of your people, remain forever proud! Look at your children launching out, such as lions, In assault on the enemy on the day of the battle. . . . . . .তৃতীয় স্তবকو فيها كفا للعلى والهمم و فيها ضمان لنيل المنى و فيها لأعداء تونس نقم و فيها لمن سالمونا السلام إذا الشعب يوما أراد الحياة فلا بدّ أن يستجيب القدر ولا بد لليل أن ينجلي ولا بد للقيد أن ينكســرOur heritage, among the nations, is the strength of our arms, the arms as hard as the rock of these imposing buildings And which hold high the banner of the country. This banner makes us proud, and it is proud to be carried by us. Arms that bring us towards the highest tops Of glory and greatness And which guarantee the realisation of our ambitions Which will bring misfortune to the enemies of our Fatherland But who are peaceful with all those who want peace. When the people wants to live, destiny must surely respond Darkness will disappear, chains will certainly break!. . . . . . . . . . .   তথ্যসূত্র    বহিঃসংযোগ   তিউনিসিয়ার জাতীয় সঙ্গীত MP3  তিউনিসিয়ার জাতীয় সঙ্গীতের কথা  বিষয়শ্রেণী:জাতীয় সঙ্গীত বিষয়শ্রেণী:আফ্রিকার জাতীয় সঙ্গীত বিষয়শ্রেণী:তিউনিসিয়ার জাতীয় প্রতীক